kardosdrur/scandi-wiki huggingface dataset:
S-tog (1. generation)

1. generations S-tog er den første type S-tog, der blev leveret til DSB i fem omgange med visse ændringer undervejs fra 1933 forud for S-banens åbning året efter og frem til 1963. Oprindelig oprangeredes de med to motorvogne (litra MM) og en mellemvogn (litra FM), men senere gik man over til oprangering med lige mange motorvogne og styrevogne (litra FS)/mellemvogne uden motor. Frichs A/S leverede motorvognene og Scandia i Randers leverede mellemvogne og styrevogne uden motor. Da det er nødvendigt for lokomotivføreren, at kunne styre alle togets funktioner fra alle førerrum, er der mellem togsættene 3 koblingskabler, så alle motorvogne trækker. 

Togene adskilte sig fra alle senere ved, at togførerrummet kun optog den halve vognbredde. Det indebar muligheden for at sidde i forenden af toget. 

Denne generation blev udrangeret i 1978, da alle 2. generations S-tog var leveret. De yngste vogne kunne ganske vist godt have kørt nogle år endnu, men typen var på det tidspunkt aldeles forældet. Et trevognstog bestående af vogne fra 1933 blev bevaret og kom efter endt restaurering ud at køre igen som veterantog i 1990'erne. Toget kørte for sidste gang i 2003, hvorefter DSB har besluttet ikke at holde togene køreklar i fremtiden. Den ene motorvogn, MM 718, er efterfølgende udstillet på Danmarks Jernbanemuseum, mens den anden motorvogn og mellemvognen blev sat i depot. Mellemvognen blev skrottet i 2018.

Eksterne henvisninger 

Elektriske togsæt
1. generation
S-tog (3. generation)

3. generations S-tog, formelt litra FC-MC-MC-FC, var den 3. generation af S-tog, der blev anskaffet af DSB til S-banen i København, hvor de kørte i perioden 1979-2006. Togsættet bestod af en styrevogn (FC) i hver ende og to motorvogne uden styrehus (MC) i midten. Togsættet var fast sammenkoblet uden overgang mellem vognene. Der var automatkobling til sammenkobling af togsæt. I hver ende mellem 1. og 2. dør var et flexrum til cykler og barnevogne mv. med 7 klapsæder langs væggen i hver side.

Dette togsæt slog aldrig igennem, på trods af at det var betydeligt mere komfortabelt at rejse med end hidtidige typer S-tog. En årsag var, at togsættet ofte var fejlramt, og derfor ikke effektivt i drift. Der blev bygget 12 togsæt af 4 vogne, først 4 prototypetogsæt, hvor 2 sæt havde el-udrustning fra GEC og 2 sæt med ASEA el-udrustning (i trafik 1979). ASEA vandt prototypekapløbet, og der blev talt om en ordre på 32 sæt mere, men den skrumpede ind, så der kun blev bygget 8 seriesæt (FC-MC 6009-6524). Disse begyndte i S-tog trafikken i 1986 på linje B mellem Holte og Høje Tåstrup. Togsættet var DSB S-togs første tog med chopperregulering og elektronisk styring, men stadig med jævnstrømsmotorer, som 1. og 2. generation, og kunne takket været denne styring levere el-bremseenergi tilbage til køreledningen. I perioder leverede de op til 40 % energi tilbage – takket være den optimale situation, at de kørte mellem mange 2. generations S-tog, der kunne aftage bremsestrømmen fra 3. generation. De 8 serietogsæt fik en større modernisering i 1995, hvorefter de blev sat ind på ringbanen. De første fire togsæt blev ophugget i 1995, mens de sidste 8 var i drift indtil december 2006. Det var oprindeligt planen at de skulle sælges, men da dette ikke lykkedes begyndte ophugningen hos Jan's Produkt- og Transporthandel i Holbæk den 23. august 2007.

Data for 4 vognssæt FC-MC-MC-FC

 Spænding: 1500 V DC
 Transmission: 8 banemotorer á 150 kW (204 hk)
 Bremsesystem: Trykluft og el-bremse
 Maksimal hastighed: 100 km/t
 Maksimal acceleration: 0,9 m/s2
 Længde over koblinger: 82,69 m
 Bredde: 3,21 m
 Højde: 3,20 m
 Akselafstand: 13,50/13,31+2,50 m
 Gulvhøjde: 1,13 m
 Vognkassemateriale: Stål
 Tjenestevægt: 166,0 t
 Varmesystem: El-luftvarme og ventilation
 Antal siddepladser: 2. klasse: 212 + 28 klapsæder
 Sikkerhedssystem: HKT

Referencer

Eksterne henvisninger 

Elektriske togsæt
3. generation
David Crane

David Crane (født 13. august 1957 i Philadelphia) er en amerikansk TV producer og manuskriptforfatter. David Crane er bedst kendt for at have skabt tv-serien Friends sammen med Marta Kauffman.

Udvalgt filmografi 
 Dream On, 1990, (manus/producer)
 Friends, 1994 (idemand, manus, executive producer)
 Veronica's Closet, 1997 (idemand, executive producer)
 Jesse, 1998 (executive producer)
 The Class, 2006 (idemand, manus og executive producer)
 Episodes, 2011, (Manuskript/Producer)

Eksterne henvisninger 
 

Manuskriptforfattere fra USA
Tv-producere fra USA
Tv-instruktører fra USA
Herbert Brenon

Herbert Brenon (13. januar 1880 – 21. juni 1958) var en amerikansk filminstruktør, der var aktiv under stumfilmæraen og frem til 1930'erne. Han blev født i Dublin, Irland. Før han blev instruktør, opførte han vaudeviller sammen med sin kone Helen Oberg. 

Nogle af hans mest nævneværdige film var den første filmatisering af Peter Pan (1924) og Beau Gests (1926), Sorrell and Son (1927), Laugh, clown, laugh (1928) og The flying squad hans sidste fra 1940.

Priser og nomeneringer 
Oscar:
 Bedste instruktør (Sorrell and Son, nomineret)

Photoplay Award:
 Medal of honor (Beau Geste, vinder)

Partial filmography

 All of Her (1912)
 Dr. Jekyll and Mr. Hyde (1913)
 Ivanhoe (1913)
 Kathleen Mavourneen (1913)
 Absinthe (1914) 
 Neptune's Daughter (1914)
 The Kreutzer Sonata (1915)
 The Heart of Maryland (1915)
 The Clemenceau Case (1915) 
 The Two Orphans (1915) 
 Sin (1915)
 The Soul of Broadway (1915)
 A Daughter of the Gods (1916)
 The Ruling Passion (1916)
 War Brides (1916)
 Whom the Gods Destroy (1916)
 The Fall of the Romanoffs (1917)
 The Lone Wolf (1917)
 Empty Pockets (1918)
 Victory and Peace (1918)
 The Passing of the Third Floor Back (1918)
 12.10 (1919)
 Beatrice (1919)
 The Mysterious Princess (1920)
 The Passion Flower (1921)
 The Stronger Passion (1921)
 Little Sister (1921)
 The Wonderful Thing (1921)
 Moonshine Valley (1922)
 Shackles of Gold (1922)
 A Stage Romance (1922)
 The Custard Cup (1923)
 The Spanish Dancer (1923)
 The Breaking Point (1924)
 Shadows of Paris (1924)
 The Alaskan (1924)
 Peter Pan (1924)
 The Side Show of Life (1924)
 The Street of Forgotten Men (1925)
 The Little French Girl (1925)
 A Kiss for Cinderella (1925)
 The Song and Dance Man (1926)
 God Gave Me Twenty Cents (1926)
 Dancing Mothers (1926)
 The Great Gatsby (1926) 
 Beau Geste (1926)
 The Telephone Girl (1927)
 Sorrell and Son (1927)
 Laugh, Clown, Laugh (1928)
 The Rescue (1929)
 The Case of Sergeant Grischa (1930)
 Lummox (1930)
 Transgression (1931)
 Girl of the Rio (1932)
 Wine, Women and Song (1933)
 Honours Easy (1935)
 Royal Cavalcade (1935)
 Someone at the Door (1936)
 Living Dangerously  (1936)
 The Live Wire (1937)
 The Dominant Sex (1937)
 Spring Handicap (1937)
 Housemaster (1938)
 Yellow Sands (1938)
 Black Eyes (1939)
 The Flying Squad (1940)

Eksterne henvisninger 

 

Filminstruktører fra USA
Saggrenda

Saggrenda er en by i Kongsberg kommune, ca. en mil vest for Kongsberg centrum. I Saggrenda ligger blandt andet Kongens Gruve, som er et stort turistmål.

I Saggrenda ligger det tidligere danske Astmahjemmet, et sanatorium drevet af Dansk Røde Kors for danske børn med astma 1949-1979. Bygningen bruges nu som helsepensionat ("Fredheim") drevet av Adventisterne.

Byer i Viken
Ernst Christoph von Blücher

Ernst Christoph von Blücher (født 1714 på Gutzkow i Mecklenburg, død 17. april 1800 sammesteds) var en dansk officer.

Han var en søn af Lorenz von Blücher (27. februar 1655 – august 1728), der i slaget ved Helsingborg 1710 var dansk brigader og oberst for jyske regiment, og Anna Elisabeth von Dehn (død 3. december 1741) og født på faderens gods Gutzkow i Mecklenburg. Blücher kom i dansk tjeneste 1735 som fændrik og tilkøbte sig tre år efter kompagni i «Regiment de Marine». I 1741 kaldet bornholmske regiment, hvor han, der 1749 havde fået titel af generaladjudant i 1753 blev oberstløjtnant og 1760 oberst. Som kommandør for regimentet deltog han 1762 i toget til Mecklenburg under Claude-Louis de Saint-Germain, og han fremhæves fra den tid af som en i alle henseender ganske fortrinlig officer, der dog var noget for streng i tjenesten. 1772 udnævntes han til generalmajor, blev hvid ridder 1774, overgik 1778 som chef for det nys oprettede regiment Lolland (fra 1785 holstenske infanteriregiment), blev generalløjtnant 1781 og general af infanteriet 1793. To år efter fik han afsked med pension, og da han samme år mistede sin hustru, Charlotte Amalie von der Pfordten (døbt 11. september 1725 – 5. maj 1795), datter af generalløjtnant Ulrich Wilhelm von der Pfordten og Catharine Marie f. von Eberhertz, hvem han havde ægtet 24. maj 1764, flyttede han fra Danmark og tilbragte sine sidste leveår på Gutzkow, hvor han døde 17. april 1800.

Kilder 
 S.A. Sørensen, "Ernst Christoph von Blücher", i: C.F. Bricka (red.), Dansk Biografisk Lexikon, København: Gyldendal 1887-1905.
 Wigger, Gesch. der Fam. v. Blücher II, 2, 261 f.

Generaler fra Danmark
Danskere i 1700-tallet
Riddere af Dannebrog (1671-1808)
Godsejere fra Tyskland
Ernst Christoph
Personer i Dansk Biografisk Leksikon
Richard Barthelmess

Richard Selmer "Dick" Barthelmess (født 9. maj 1895 i New York City, død 17. august 1963 i New York) var en amerikansk stumfilmsskuespiller som har været nomineret til flere Oscar. Han etablerede også sit eget produktionsselskab som hed Inspiration Film Company sammen med Charles Duell og Henry King. 

I 1920'erne var Barthelmess en af de bedst betalte skuespillere i Hollywood og han havde roller i kendte klassikere som The Patent Leather Kid (1927) og The Noose (1928). Han blev nomineret til en Oscar i kategorien bedste skuespiller for sine roller i begge disse film.

Men da tonefilmen blev opfundet ændredes Barthelmess' lykke. Han producerede flere film indenfor det nye medie, mest kendt af disse er filmene Son of the Gods (1930), The Dawn Patrol (1930), The Last Flight (1931) og The Cabin in the Cotton (1932). Men han mislykkedes med at opretholde stjernestatusen fra sine dage med stumfilm og gradvis forlod han underholdningsbranchen til fordel for hæren. 

Barthelmess meldte sig til Naval Reserve i hæren og under 2. verdenskrig gjorde han tjeneste som løjtnant og han kom aldrig tilbage til filmbranchen og foretrak i stedet at leve af sine investeringer. Barthelmess var en af grundlæggerne af Academy of Motion Picture Arts and Sciences. For sin indsats som skuespiller blev Richard Barthelmess tildelt en stjerne på Hollywood Walk of Fame.

Han døde af kræft 17. august 1963 i New York.

Eksterne henvisninger 

 

Filmskuespillere fra USA
Stumfilmskuespillere fra USA
Filmproducere fra USA
Amerikanere i 1800-tallet
Amerikanere i 1900-tallet
Hollywood Walk of Fame
Grundlægger af Academy of Motion Picture Arts and Sciences
Personer døde af kræft
Luftens helte (film)

Wings er en Oscarbelønnet amerikansk stumfilm i genrerne krigsdrama og romantik. Den blev instrueret af William A. Wellman og havde premiere i 1927. Hovedrollerne spilles af Clara Bow, Charles Rogers og Richard Arlen. Den blev belønnet med to Oscar. Wings var den første og eneste film, der blev tildelt prisen Bedste produktion, der senere blev til kategori Bedste film. Wings er den eneste stumfilm, som har fået Oscar for bedste film.

Handling 

Powell og Armstrong er to unge piloter fra USA som begiver sig til Europa for at deltage som frivillige jagerpiloter på vestfronten under første verdenskrig. Der bliver de forelsket i samme pige, Sylvia Lewis, men kun Armstrongs følelser bliver besvaret. Etter en misforståelse tror også Powell at Sylvia er interesseret i ham. Under en orlov i Paris bliver Powell beruset og møder Mary Preston, som er forelsket i ham uden at han er klar over det. Mary hjælper ham tilbage til hotellet og overnatter sammen med ham. Da han vågner om morgenen er hun væk og han ved ikke hvem hun var. Efter en tid opdager han at Sylvia er forelsket i Armstrong og trækker sig derfor fra sin tidligere kammerat. En dag bliver de begge beordret til at udføre en opgave sammen mod tyske observationsballoner. Opgaven lykkes, men de angribes lige efter af tyske jagerfly – og Armstrong styrter ned i fjendeland. Han overlever imidlertid styrtet, stjæler et tysk fly og sætter kurs mod allieret side. Skæbnen fører imidlertid til at Powell skyder ham ned i den tro at han er fjenden. Armstrong er døende, men når at tilgive sin ven før han dør. Powell rejser hjem og genforenes med Mary efter at have indset at det er hende han elsker.

Om filmen 
Indspilning og visninger
Filmen blev indspillet i San Antonio, Texas. Den havde begrænsede visninger de første to år (New York og Los Angeles) og blev ikke omfattende vist før i 1929. Inden da havde tonefilmen begyndt sin æra og 1929-versionen havde derfor fået musik og lydeffekter.

Andre fakta
Filmen havde premiere lige efter flypioneren Charles Lindbergh var fløjet direkte fra New York til Paris. Hændelsen vakte stor opmærksomhed og det antages at den var en medvirkende årsag til Wings publikumssucces.

Både filmens instruktør, manuskriptforfatter og skuespilleren Richard Arlen havde fløjet militærfly under første verdenskrig. En stuntmand omkom under indspilningen af en af flyscenerne.

Priser og nomineringer 
Oscar
 Bedste filmproduktion, vinder 1929
 Bedste tekniske effekter, vinder 1929

Rollebesætning 
 Clara Bow – Mary Preston 
 Charles Rogers – Jack Powell 
 Richard Arlen – David Armstrong 
 Jobyna Ralston – Sylvia Lewis 
 El Brendel – Herman Schwimpf 
 Richard Tucker – Air commander 
 Gary Cooper – Cadet White 
 Gunboat Smith – The sergeant 
 Henry B. Walthall – Davids far 
 Roscoe Karns – Lt. Cameron 
 Julia Swayne Gordon – Davids mor 
 Arlette Marchal – Celeste 
 Carl von Haartman – Tysk officer

Referencer

Eksterne henvisninger 

 Wings, silentera.com database
 

Stumfilm fra USA
Oscar for bedste film
Amerikanske film fra 1927
Johannes van den Bosch

Johannes van den Bosch (født 2. februar 1780, død 28. januar 1844) var en nederlandsk general.

van den Bosch drog 1797 som officer til Java og rykkede hurtig op til oberst, men tog afsked 1810 efter en strid med guvernøren og vendte hjem 1813, hvor han straks virkede for huset Oraniens genindsættelse. Han indtrådte på ny i hæren, blev 1815 kommandant i Maastricht og generalmajor.

van den Bosch stiftede "Selskabet for fattigkoloniers grundlæggelse" og tog virksom del i dets arbejder. I 1827 sendtes han som generalkommissær til Java, var 1830-35 guvernør her og derefter kolonialminister indtil 1839. Han gennemførte i disse stillinger det såkaldte kultursystem. Efter sin afgang blev van den Bosch greve.

Kilder 

 

Generaler fra Nederlandene
Grever fra Nederlandene
Nederlændere i 1700-tallet
Nederlændere i 1800-tallet
Salmonsens
Oscaruddelingen 3. april 1930

Oscaruddelingen 3. april 1930 var den anden oscaruddeling, hvor de bedste film udgivet mellem 1. august 1928 og 1. august 1929 blev æret med en oscarstatuette. Uddelingen fandt sted 3. april 1930 på The Ambassador Hotel i Los Angeles, USA, og blev sendt direkte i radioen. 

Fordi ceremonien blev afholdt mere end 8 måneder efter den gyldige periode, blev det besluttet, at den 3. uddeling skulle finde sted i november 1930 for at ligge tætter på den gyldige periodes afslutning (1. agust 1930). 1930 blev dermed det eneste år, hvor der blev afholdt 2 uddelinger. 

Den anden ceremoni havde en del forskelle fra den første. Den vigtigse var at vinderne ikke på forhånd var blevet offentliggjort. Derudover blev antallet af kategorier skåret ned til 7. 

uddelingen havde ikke nogle offentliggjorte nominerede ud over vinderne. Senere research foretaget af Academy of Motion Picture Arts and Sciences resulterede i en liste over uofficielle nominerede, basseret på optegnelser af hvilke film der blev evalueret af dommerne. 

Dette er den eneste uddeling hvor ingen film fik mere end 1 oscar.

Priser

Awards 

Winners are listed first and highlighted in boldface.

Eksterne henvisninger 
 FilmSite.org 1928/29 Academy Awards
 Academy Awards Database 

3. april 1930
Kultur i 1930
Frank Lloyd

Frank Lloyd (2. februar 1886 – 10. august 1960) var en skotsk filminstruktør, manuskriptforfatter og filmproducer. Lloyd var blandt grundlæggerne af Academy of Motion Pictures and Science, og dets præsident mellem 1934 og 1935. 

Frank Lloyd var Skotlands første oscarvinder, og er unik i filmhistorien fordi han modtog 3 oscarnomineringer for 3 forskellige film ved samme uddeling. 

i 1960 fik han en stjerne på Hollywood Walk of Fame.

Priser og Nomineringer 
Oscar:
 Bedste instruktør (The Divine Lady 1930, vinder)
 Bedste instruktør (Weary River 1930, nomineret)
 Bedste Instruktør (Drag 1930, nomineret)
 Bedste instruktør (Cavalcade 1934, vinder)
 Bedste instruktør (Mytteriet på Bounty 1936, nomineret)

Referencer/Eksterne henvisninger 

 

Filminstruktører fra Storbritannien
Manuskriptforfattere fra Storbritannien
Filmproducere fra Storbritannien
Oscar for bedste instruktør
Grundlægger af Academy of Motion Picture Arts and Sciences
Personer fra Glasgow
Kjeld Andresen

Kjeld Andresen (født 12. maj 1950) er en dansk politimand og tidligere atlet medlem af Haderslev IF og fra 1980 Politiets Idrætsforening og senere som veteran i Greve IF.

Kjeld Andresen har vundet seks danske mesterskaber i diskoskast og et i vægtkast. Han har den dansk politirekord i diskoskast (56,66- 1980), hammerkast (56,60 – 1984) og vægtkast (18,56 – 1984).

Danske mesterskaber 

  1990 Diskoskast 47,96
  1989 Diskoskast 48,60
  1987 Diskoskast 47,14
  1986 Diskoskast 49,03
  1985 Diskoskast 50,29
  1984 Diskoskast 53,45
  1984 Vægtkast 18,58
  1983 Diskoskast 49,64
  1983 Hammerkast 55,53
  1983 Vægtkast 18,19
  1982 Diskoskast 51,11
  1982 Vægtkast 17,11
  1981 Diskoskast 48,96
  1981 Vægtkast 17,93
  1981 Hammerkast 52,94
  1980 Diskoskast 54,34
  1980 Hammerkast 54,65
  1980 Vægtkast 17,61
  1979 Diskoskast 55,35
  1979 Vægtkast 16,95
  1979 Hammerkast 54,58
  1978 Diskoskast 50,23
  1978 Hammerkast 54,82
  1978 Vægtkast 17,39
  1977 Diskoskast 51,31
  1975 Diskoskast 49,12
  1972 Diskoskast 46,12

Eksterne henvisninger 
 DAF i tal – Kjeld Andresen
 Statletik.dk Profil – Kjeld Andresen

Atleter fra Haderslev IF
Atleter fra Politiets Idrætsforening
Politifolk fra Danmark
Diskoskastere fra Danmark
Hammerkastere fra Danmark
Thomas Hultmann

Thomas Hultmann født 1959 er en tidligere dansk atlet medlem af Ballerup Atletik Klub og fra 1985 i Trongårdens IF. Han vandt bronze på 100 meter ved de Danske mesterskaber i atletik 1983, med karrierens bedste tid 10,72 og han var samme år på 4 x 100 meter-landsholdet.

Hultmann er siden 1982 lokomotivfører hos DSB.

Danske mesterskaber 
  1983 100 meter 10,72

Personlige rekorder 
 100 meter: 10,72 1983 
 200 meter: 21,46 1984
 400 meter: 48,3h 1984

Eksterne henvisninger 
 DAF i tal – Thomas Hultmann 

Sprintere fra Danmark
Atleter fra Ballerup AK
Atleter fra Trongårdens IF
Montanas Litteraturpris

Montanas litteraturpris er en dansk litteraturpris, som uddeles i samarbejde mellem Montana, Dagbladet Information og Testrup Højskole. Montana sponsorerer prisen, som er på 100.000 kr.

Prisen uddeles hvert år i januar på Testrup Højskoles litteraturkursus Tag og læs!

Prismodtagere 
 2006 Mette Moestrup for digtsamlingen kingsize 
 2007 Peter Øvig Knudsen for Blekingegadebanden 
 2008 Niels Frank for digtsamlingen Små guder
 2009 Lars Skinnebach for Enhver betydning er også en mislyd 
 2010 Pia Juul for digtsamlingen Radioteateret
 2011 Bjørn Rasmussen for romanen Huden er det elastiske hylster der omgiver hele legemet
 2012 Ursula Andkjær Olsen for digtsamlingen Det 3. årtusindes hjerte    
 2013 Asta Olivia Nordenhof for digtsamlingen det nemme og det ensomme og bloggen jegheddermitnavnmedversaler.blogspot.com
 2014 Christina Hagen for bogen Boyfriend
 2015 Dorrit Willumsen for romanen Nær og fjern
 2016 Vibeke Grønfeldt for dagbogsromanen Endnu ikke
 2017 Lone Aburas for agitprop-bogen Det er et jeg der taler (Regnskabets time)
2018 Jonas Eika for novellesamlingen Efter solen
2019 Hanne Højgaard Viemose for romanen HHV FRSHWN: Dødsknaldet i Amazonas
 2020 Pernille Ipsen for Et åbent øjeblik
 2021 Helle Helle for BOB
 2022 Nanna Storr-Hansen for Bøgetid

Referencer

Eksterne henvisninger 
 Testrup Højskole | Nyheder | Bjørn Rasmussen modtager Montanas Litteraturpris
 Montana – News & Culture – Sponsorships – Montanas Litteraturpris
Carsten Lange

Carsten Lange (født 16. marts 1962) er en tidligere dansk atlet medlem af Randers Real AM. 

Carsten Lange vandt fem danske meterskaber i stangspring, karrierens bedste resultat blev 5,20, som dengang var dansk rekord, sat ved Öresundsspelen 1983.

Danske mesterskaber 
  1986  Stangspring 4,90  
  1985  Stangspring 5,00  
  1985  Stangspring inde 4,80  
  1984  Stangspring 5,00  
  1984  Stangspring inde 4,90  
  1983  Stangspring 5,05 
  1982  Stangspring 4,80

Personlige rekorder 
 Stangspring: 5,20 Helsingborg, Sverige 1983

Eksterne henvisninger 
 DAF i tal – Carsten Lange

Stangspringere fra Danmark
Atleter fra Randers Real AM
Wirtz

Wirtz:
 Arthur (Michael) Wirtz (en)
 William "Bill" (Wadsworth) Wirtz (en)
 Carl Wilhelm Wirtz (en)
 Daniel (Osvaldo) Wirtz (es)
 Felix Wirtz (Würtz, Wuertz) (en)
 Joseph Wirtz (fr)
 Matthias Wirtz (pl)
 Mildred Scheel, née Wirtz (en)
 Paul Wirtz (Würtz, Würtzen)
 (William Rockwell) «Rocky» Wirtz (en)
 (William) Willard Wirtz
Østfrisiske Möwen

Østfrisiske Möwen (også Østfrisiske Möven) er en sjælden hønserace, der stammer fra Tyskland.
Hanen vejer 2,25-3 kg og hønen vejer 1,75-2,5 kg. De lægger hvide æg à 55-60 gram. Racen findes også i dværgform.

Farvevariationer 
 Sølv sort dobbeltplettet
 Guld sort dobbeltplettet

Galleri

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Norsk side om racen 

Hønseracer
Thüringer Skæghøns

Thüringer Skæghøns(også kaldet Thyringer Skæghøns) er en gammel hønserace, der stammer fra Thüringen,Tyskland. Man mener at de særprægede hagefjer, der kaldes for skægget, giver en beskyttende virkning mod vind og kulde. Racerne Houdan, Paduaner, Tjekkiske Landhøns og Thüringer landhøns er blevet brugt i skabelsen af racen.

Hanen vejer 2-2,5 kg og hønen vejer 1,5-2 kg. De lægger hvide æg à 53-58 gram. Racen findes også i dværgform.

Farvevariationer 
 Sort
 Guld sortplettet
 Sølv sortplettet
 Chamois hvidplettet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Dansk racebeskrivelse af racen 

Hønseracer
Jeronimo de Bosch

Jeronimo de Bosch (født 23. marts 1740, død 1. juni 1811) var en hollandsk filolog og latinsk digter, morfar til Jeronimo de Bosch Kemper.

De Bosch var oprindelig apoteker, men ved siden heraf interesseret for de klassiske studier. I 1773 valgtes han til statssekretær i Amsterdam, solgte sit apotek og blev 1798 kurator for universitetet i Leyden. I 1806 var han med til at stifte det hollandske "Institut for Videnskab og Kunst" i Amsterdam. Han stod i venskabelig forbindelse med de berømte samtidige filologer (Ruhnken, Wyttenbach, Heyne osv.). Samlet udgave af hans latinske digte udkom i Leyden 1803 (2. udgave Utrecht 1808). Hans filologiske hovedværk er Anthologia græca (Utrecht 1794—1810, 4 bind; 5. bind er udgivet af Lennep 1822).

Kilder 
 

Filologer fra Nederlandene
Klassiske filologer
Digtere fra Nederlandene
Latinske forfattere
Salmonsens
Nederlændere i 1700-tallet
Nederlændere i 1800-tallet
Jeronimo de Bosch Kemper

Jeronimo de Bosch Kemper (født 23. marts 1808 i Amsterdam, død 20. oktober 1876 sammesteds) var en nederlandsk statsvidenskabelig forfatter og politiker, dattersøn af Jeronimo de Bosch.

Bosch Kemper var fra 1852 til 1862 professor i statsvidenskab i Amsterdam, indlagde sig store fortjenester af Nederlandenes statistik og var en frugtbar forfatter i samfundsvidenskabelige, juridiske og politiske emner, kæmpede med stor energi og dygtighed blandt andet for en forfatningsrevision i frisindet ånd.

Kilder 
  

Professorer fra Nederlandene
Politologer fra Nederlandene
Nederlændere i 1800-tallet
Faglitterære forfattere fra Nederlandene
Salmonsens